ஆப்பிள் நிறுவனம் சமீபத்தில் அறிமுகப்படுத்திய ஸ்மார்ட்போன் ஐபோன் டென். பல நவீன தொழில்நுட்பங்களுடன் இந்திய மதிப்பில் சுமார் 85 ஆயிரம் ரூபாய்க்கு விற்கப்படும் இந்த மாடல் போனிற்கு நல்ல வரவேற்பு உள்ளது. இந்த போனின் பின்புறம் கண்ணாடியால் வடிவமைக்கப்பட்டுள்ளது. இந்த போனை சோதித்த ஸ்கொயர் டிரேட் என்ற காப்பீட்டு நிறுவனம் சில அடி உயரத்திலிருந்து விழுந்ததிலேயே போன் செயலிழந்துவிட்டதாக தெரிவித்துள்ளது. சுமார் ஆறடி உயரத்திலிருந்து பக்கவாட்டில் கீழே விழுந்தபோது அதன் திரை செயலிழந்துவிட்டதாகவும், பின்புற கண்ணாடி முழுவதும் சேதமடைந்துவிட்டதாகவும் கூறப்பட்டுள்ளது. திரை கீழே படும்படி விழுந்தபோது முகத்தை அடையாளம் காணும் வசதி செயலிழந்துவிட்டதாகவும் சோதனையில் தெரியவந்துள்ளது.